CELEX: 22017D2017
Language: hr
Date: 2016-04-29 00:00:00
Title: Odluka Zajedničkog odbora EGP-a br. 66/2016 od 29. travnja 2016. o izmjeni Priloga I. (Veterinarska i fitosanitarna pitanja) Sporazumu o EGP-u [2017/2017]

16.11.2017   
               
               
                  HR
               
               
                  Službeni list Europske unije
               
               
                  L 300/1
               
            ODLUKA ZAJEDNIČKOG ODBORA EGP-a
      br. 66/2016
      od 29. travnja 2016.
      o izmjeni Priloga I. (Veterinarska i fitosanitarna pitanja) Sporazumu o EGP-u [2017/2017]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Uredba (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (1) treba se uključiti u Sporazum o EGP-u.
               
            
                  (2)
               
               
                  Provedbena uredba Komisije (EU) br. 577/2013 od 28. lipnja 2013. o obrascu identifikacijskih dokumenata za nekomercijalno premještanje pasa, mačaka i pitomih vretica, o sastavljanju popisa državnih područja i trećih zemalja i o zahtjevima koji se odnose na format, izgled i jezik izjava kojima se potvrđuje sukladnost s određenim uvjetima predviđenim u Uredbi (EU) br. 576/2013 Europskog parlamenta i Vijeća (2) treba se uključiti u Sporazum o EGP-u.
               
            
                  (3)
               
               
                  Direktiva 2013/31/EU Europskog parlamenta i Vijeća od 12. lipnja 2013. o izmjeni Direktive Vijeća 92/65/EEZ s obzirom na uvjete zdravlja životinja kojima se uređuje trgovina unutar Zajednice i uvoz u Uniju pasa, mačaka i vretica (3) treba se uključiti u Sporazum o EGP-u.
               
            
                  (4)
               
               
                  Provedbena odluka Komisije 2013/518/EU оd 21. listopada 2013. o izmjeni dijela 1. Priloga E Direktivi Vijeća 92/65/EEZ u pogledu obrasca zdravstvenog certifikata za životinje s gospodarstava (4) treba se uključiti u Sporazum o EGP-u.
               
            
                  (5)
               
               
                  Uredba Komisije (EU) br. 31/2014 оd 14. siječnja 2014. o stavljanju izvan snage odluka 2004/301/EZ i 2004/539/EZ i Uredbe (EU) br. 388/2010 (5) treba se uključiti u Sporazum o EGP-u.
               
            
                  (6)
               
               
                  Uredbom (EU) br. 576/2013 stavlja se izvan snage Uredba (EZ) br. 998/2003 Europskog parlamenta i Vijeća (6), koja je uključena u Sporazum o EGP-u i koja se stoga treba isključiti iz njega.
               
            
                  (7)
               
               
                  Uredbom (EU) br. 577/2013 stavljaju se izvan snage odluke Komisije 2003/803/EZ (7), 2004/839/EZ (8) i 2005/91/EZ (9) koje su uključene u Sporazum o EGP-u i koje se stoga trebaju isključiti iz njega.
               
            
                  (8)
               
               
                  Uredbom (EU) br. 31/2014 stavljaju se izvan snage odluke Komisije 2004/301/EZ (10) i 2004/539/EZ (11) te Uredba Komisije (EU) br. 388/2010 (12) koje su uključene u Sporazum o EGP-u i koje se stoga trebaju isključiti iz njega.
               
            
                  (9)
               
               
                  Ova se Odluka odnosi na zakonodavstvo o živim životinjama koje nisu ribe ni životinje akvakulture. Zakonodavstvo o tim pitanjima ne primjenjuje se na Island, kako je utvrđeno u uvodnom dijelu poglavlja I. stavku 2. Priloga I. Sporazumu o EGP-u. Ova se Odluka stoga ne primjenjuje na Island.
               
            
                  (10)
               
               
                  Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
               
            
                  (11)
               
               
                  Prilog I. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Poglavlje I. Priloga I. Sporazumu o EGP-u mijenja se kako slijedi:
      
                  1.
               
               
                  U dijelu 1.1. tekst točke 10. (Uredba (EZ) br. 998/2003 Europskog parlamenta i Vijeća) zamjenjuje se sljedećim:
                  „32013 R 0576: Uredba (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (SL L 178, 28.6.2013., str. 1.).
                  Za potrebe ovog Sporazuma odredbe te Uredbe sadržavaju sljedeće prilagodbe:
                  
                              (a)
                           
                           
                              Norveška se ne smatra trećom zemljom.
                           
                        
                              (b)
                           
                           
                              U članku 8. stavku 1. dodaje se sljedeći podstavak:
                              Zajednički zahtjevi koji uključuju Norvešku podnose se Komisiji, a kopija se dostavlja Nadzornom tijelu EFTA-e. Komisija se prije donošenja odluka u vezi s Norveškom koje se odnose na ovaj članak savjetuje s Nadzornim tijelom EFTA-e.
                           
                        
                              (c)
                           
                           
                              Za Norvešku je ‚29. prosinca 2014.’ iz članka 44. stavka 1. točke (b) i članka 44. stavka 2. točke (b) datum stupanja na snagu Odluke Zajedničkog odbora kojom se Uredba uključuje u Sporazum.
                           
                        Ova se Uredba ne primjenjuje na Island.”
               
            
                  2.
               
               
                  U dijelu 1.1. nakon točke 10. (Uredba (EU) br. 576/2013 Europskog parlamenta i Vijeća) umeće se sljedeće:
                  
                              „10.a
                           
                           
                              
                                 32013 R 0577: Provedbena uredba Komisije (EU) br. 577/2013 od 28. lipnja 2013. o obrascu identifikacijskih dokumenata za nekomercijalno premještanje pasa, mačaka i pitomih vretica, o sastavljanju popisa državnih područja i trećih zemalja i o zahtjevima koji se odnose na format, izgled i jezik izjava kojima se potvrđuje sukladnost s određenim uvjetima predviđenim u Uredbi (EU) br. 576/2013 Europskog parlamenta i Vijeća (SL L 178, 28.6.2013., str. 109.).
                              Za potrebe ovog Sporazuma odredbe te Uredbe sadržavaju sljedeće prilagodbe:
                              
                                          (a)
                                       
                                       
                                          Norveška se ne smatra trećom zemljom.
                                       
                                    
                                          (b)
                                       
                                       
                                          Na koricama obrasca putovnice iz Priloga III. dijela 1. riječi ‚Europska unija’ zamjenjuju se riječima ‚Europska unija/Norveška’.
                                       
                                    
                                          (c)
                                       
                                       
                                          Slika norveške zastave može se koristiti na koricama putovnice uz zastavu EU-a.
                                       
                                    Ova se Uredba ne primjenjuje na Island.”
                           
                        
            
                  3.
               
               
                  U dijelu 4.1. točki 9. (Direktiva Vijeća 92/65/EEZ) i dijelu 8.1. točki 15. (Direktiva Vijeća 92/65/EEZ) dodaju se sljedeće alineje:
                  
                              „—
                           
                           
                              
                                 32013 L 0031: Direktivom 2013/31/EU Europskog parlamenta i Vijeća od 12. lipnja 2013. (SL L 178, 28.6.2013., str. 107.),
                           
                        
                              —
                           
                           
                              
                                 32013 D 0518: Provedbenom odlukom Komisije 2013/518/EU od 21. listopada 2013. (SL L 281, 23.10.2013., str. 14.).”
                           
                        
            
                  4.
               
               
                  U dijelu 1.2. briše se tekst točaka 121. (Odluka Komisije 2003/803/EZ), 122. (Odluka Komisije 2004/301/EZ), 125. (Odluka Komisije 2004/839/EZ), 126. (Odluka Komisije 2005/91/EZ) i 147. (Uredba Komisije (EU) br. 388/2010).
               
            Članak 2.
      Vjerodostojni su tekstovi Uredbe (EU) br. 576/2013, Provedbene uredbe (EU) br. 577/2013, Direktive 2013/31/EU, Provedbene odluke 2013/518/EU i Uredbe (EU) br. 31/2014 na norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 1. lipnja 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 29. travnja 2016.
         
            
               Za Zajednički odbor EGP-a
            
            
               Predsjednik
            
            Claude MAERTEN
         
      
      
         (1)  SL L 178, 28.6.2013., str. 1.
      
      
         (2)  SL L 178, 28.6.2013., str. 109.
      
      
         (3)  SL L 178, 28.6.2013., str. 107.
      
      
         (4)  SL L 281, 23.10.2013., str. 14.
      
      
         (5)  SL L 10, 15.1.2014., str. 9.
      
      
         (6)  SL L 146, 13.6.2003., str. 1.
      
      
         (7)  SL L 312, 27.11.2003., str. 1.
      
      
         (8)  SL L 361, 8.12.2004., str. 40.
      
      
         (9)  SL L 31, 4.2.2005., str. 61.
      
      
         (10)  SL L 98, 2.4.2004., str. 55.
      
      
         (11)  SL L 237, 8.7.2004., str. 21.
      
      
         (12)  SL L 114, 7.5.2010., str. 3.
      
      
         (*1)  Ustavni zahtjevi nisu navedeni.